**7ο εργαστήριο : Αξιολόγηση – ημερολόγιο**

Οι μαθητές/τριες θα:

* εμπλακούν σε μεταγνωστικές διαδικασίες
* καταγράψουν τις νέες γνώσεις που αποκόμισαν από το πρόγραμμα

Προκειμένου να γίνει αξιολόγηση του προγράμματος, οι μαθητές/τριες καλούνται να συμπληρώσουν το *ΦΥΛΛΟ ΕΡΓΑΣΙΑΣ 4 «Ημερολόγιο»*. Πρόκειται για τη σελίδα ενός ημερολογίου, όπου οι μαθητές/τριες καλούνται να ξεναγήσουν τον Ηρακλή στη σημερινή λίμνη Βιστωνίδα. Καλούνται να αναφέρουν όσα στοιχεία από τη χλωρίδα ή την πανίδα της θυμούνται, τα προβλήματα που αντιμετωπίζει και τις λύσεις που πρότειναν, ώστε να απαλλαγεί από αυτά ή ώστε να μην εμφανιστούν άλλα στο μέλλον.