**Υποδειγματικό Υλικό- Δειγματικά Φύλλα εργασίας - Περιγραφή εργαστηρίων & δράσεων**

**1ο εργαστήριο “Πρώτη επαφή με το θέμα - Χωρισμός σε ομάδες”**


*Οι μαθητές /τριες θα :*

* *έρθουν σε επαφή για πρώτη φορά με το γενικό θέμα*
* *χωριστούν σε ομάδες και θα αλληλεπιδράσουν μέσα σ’ αυτές*
* *επιλέξουν τον τρόπο που θα δουλέψουν για να συγκεντρώσουν πληροφορίες*


Ο/Η εκπαιδευτικός εισάγει τους/τις μαθητές/τριες στο θέμα της λίμνης Βιστωνίδας με την αναφορά ότι πρόκειται για μία λιμνοθάλασσα της B. Ελλάδας, χωρίς να δώσει περισσότερες πληροφορίες. Οι μαθητές/τριες θα παρακολουθήσουν αρχικά ένα βίντεο που αφορά στη λίμνη Βιστωνίδα (ενδεικτικά ο/η εκπαιδευτικός πληκτρολογεί «Λίμνη Βιστωνίδα» και επιλέγει το βίντεο που θεωρεί κατάλληλο για την τάξη του) με κλειστό ήχο για να μαντέψουν για ποια λιμνοθάλασσα πρόκειται. Οι καταγραφές των απόψεων μπορούν να γίνουν από κάποιον/α μαθητή/τρια στον πίνακα.

Έπειτα ο/η εκπαιδευτικός ανακοινώνει ότι πρόκειται για τη λίμνη Βιστωνίδα και παρακολουθούν εκ νέου το ίδιο βίντεο με ήχο. Ακολουθεί συζήτηση για το ποιοι/ες έχουν επισκεφτεί τη λίμνη και τι εμπειρίες είχαν από αυτήν την επίσκεψη.

Στο πρώτο εργαστήριο θα γίνει ο χωρισμός των ομάδων και η πρώτη ανάθεση των εργασιών. Υπάρχουν πολλοί τρόποι που μπορεί να χωριστεί μία τάξη σε ομάδες. Στη συγκεκριμένη περίπτωση, ο/η εκπαιδευτικός θα χωρίσει τους/τις μαθητές/τριες σε δύο ομάδες: η πρώτη ομάδα θα έχει ως αντικείμενο εργασίας τη συλλογή πληροφοριών και εικόνων μέσω διαδικτύου για τη χλωρίδα της λίμνης Βιστωνίδας και η δεύτερη για την πανίδα της. Το υλικό που θα συγκεντρώσουν θα αναρτηθεί σε δύο Padlets: *«Η χλωρίδα της Λίμνης Βιστωνίδας - Padlet 1» & «Η πανίδα της λίμνης Βιστωνίδας - Padlet 2» .*

****

*ενδεικτικό padlet 1 “Η χλωρίδα της λίμνης Βιστωνίδας”*



*ενδεικτικό padlet 2 “Η πανίδα της λίμνης Βιστωνίδας”*