
**5ο εργαστήριο : « Συνέπειες -κίνδυνοι που απειλούν τη λιμονθάλασσα λόγω ανθρώπινων δραστηριοτήτων**

*Οι μαθητές/τριες θα:*

* *γνωρίσουν ποιες ανθρώπινες δραστηριότητες ενέχουν κινδύνους για τη διατήρηση της λίμνης Βιστωνίδας*
* *αναλογιστούν ποιες συνέπειες έχουν αυτοί οι κίνδυνοι για τη λίμνη*
* *εκφράσουν και θα καταγράψουν τις συνέπειες αυτές σε έναν εννοιολογικό χάρτη*

Στο συγκεκριμένο εργαστήριο ο/η εκπαιδευτικός με τη βοήθεια των μαθητών/τριών θα συμπληρώσει έναν εννοιολογικό χάρτη (ενδεικτικό εργαλείο εννοιολογικού χάρτη: Mindomo) με τίτλο*: Δραστηριότητες του ανθρώπου στη λίμνη Βιστωνίδα και οι συνέπειές τους)*. Εναλλακτικά δημιουργούμε τον εννοιολογικό χάρτη παραδοσιακά στον πίνακα της τάξης ή επιλέγουμε άλλο εργαλείο διαδικτυακό.

Ο/Η εκπαιδευτικός αφού ανοίξει τον εννοιολογικό χάρτη που έχει αποθηκεύσει στην επιφάνεια του υπολογιστή της τάξης και στον οποίο έχει συμπληρώσει ανθρώπινες δραστηριότητες μέσα και γύρω από την λιμνοθάλασσα, εξηγεί στους/στις μαθητές/τριες τη διαδικασία του εργαστηρίου. Έχοντας ήδη κατασκευάσει οι μαθητές/τριες τις τροφικές αλυσίδες που αφορούν στη λίμνη Βιστωνίδα, τους παραθέτει κάποιες ανθρώπινες δραστηριότητες οι οποίες μπορεί να αποτελέσουν κινδύνους για την ύπαρξη και διατήρηση της λίμνης και τους ζητά να σκεφτούν τις συνέπειες που θα δημιουργηθούν στο οικοσύστημα της λίμνης, αν αυτοί οι κίνδυνοι πραγματοποιηθούν. Μέσα από συζήτηση οι μαθητές/τριες εκφράζουν τις προσωπικές τους απόψεις για τις πιθανές συνέπειες για κάθε μία από τις ανθρώπινες δραστηριότητες και ο/η εκπαιδευτικός ή κάποιος/οι από τους/τις μαθητές/τριες καλούνται να περάσουν τα δεδομένα αυτά στον εννοιολογικό χάρτη.

 *Ενδεικτικός εννοιολογικός χάρτης με τις δραστηριότητες του ανθρώπου στη λίμνη Βιστωνίδα και τις συνέπειές τους.*