**Φιλοσοφία - Σκοπιμότητα**

Το πρόγραμμα “Η Λίμνη Βιστωνίδα – Γνωρίζω το παρελθόν, το παρόν και το μέλλον της” αποτελείται από επτά μονόωρα εργαστήρια για μαθητές/τριες της Δ’ τάξης των Δημοτικών σχολείων.

Σκοπός του συγκεκριμένου προγράμματος είναι να αποκτήσουν οι μαθητές/τριες επίγνωση και ευαισθησία γύρω από τα περιβαλλοντικά ζητήματα, να θυμηθούν τον μύθο που συνοδεύει χιλιάδες χρόνια την ιστορία της περιοχής της λίμνης της Βιστωνίδας και να γνωρίσουν την βιοποικιλότητα που υπάρχει σήμερα στην ευρύτερη περιοχή.

Παράλληλα, οι μαθητές/τριες θα αναγνωρίσουν τα προβλήματα που δυστυχώς εμφανίστηκαν με την πάροδο των χρόνων και θα προτείνουν πιθανές λύσεις που αν εφαρμοστούν θα αλλάξουν προς το καλύτερο το μέλλον της λίμνης Βιστωνίδας αλλά και της ευρύτερης περιοχής.